Дмитриевка (Ысык-Ата району)

Дмитриевка  () — Кыргыз Республикасынын  Чүй облусун Ысык-Ата районундагы айыл. Жээк айыл округу составына кирет. Ысык-Ата суусунун сол жээгинде, деңиз деңгээлинен 735 м бийиктикте. Бишкек-Каракол автомобиль жолунун боюнда жайгашкан. Райондун борбору жана темир жол бекети Кант шаарынан 5 км чыгыш тарапта. Кыштак 1882-жылы орношкон. Калкы 3081 (2009); негизинен дыйканчылыкта жана мал чарбасында эмгектенет. Орто жана жатак мектеп, клуб, ФАП, дарыкана бар. Үй-бүлөлүк врачтар тобу, турмуш-тиричилик комбинатынын бөлүмдөрү иштейт.

 Колдонулган адабияттар 

 “Кыргызстан”. Улуттук энциклопедия: 3-том. Башкы ред. Асанов Ү. А., Б.: Мамлекеттик тил жана энциклопедия борбору, 2011. ISBN 978–9967–14–074–5

Категория:Жээк айыл аймагы
Категория:Кыргызстандын кыштактары‎
Категория:Ысык-Ата району